**Formål**

Denne prosedyren skal kvalitetssikre gjennomføringen av vesentlige endringer av utdanninger i akkreditert fagområde. Vesentlig endring er endringer som er så store at utdanningen fremstår som ny.

Eksempler på endringer kan være:

* endring av totalt antall studiepoeng
* sammenslåing av utdanninger
* opprettelse av nye studiesteder
* endring av studiested
* navnendring
* endring i samlet læringsutbytte
* endring i utdanningsform

**Hjemmel**

Forskrift om akkreditering av og tilsyn med høyere yrkesfaglig utdanning (fagskoletilsynsforskriften)

**Ansvar**

Styret

Rektor

Avdelingsleder med ansvar for fagområdet

**Målgruppe**

Styret

Rektor

Utviklingsleder

Kvalitetsleder

Avdelingsledere

Studieadministrasjon

Administrasjon

Ansatte og eksterne samarbeidspartnere som bidrar i arbeidet med gjennomføring av vesentlige endringer av utdanninger i akkreditert fagområde

**Beskrivelse**

Denne prosedyren omhandler fem trinn som beskriver prosessen med gjennomføring av vesentlige endringer. Endringsprosessen starter på bakgrunn av innspill om behov for vesentlig endring fra for eksempel fagforeninger og bransjeforeninger, fagråd innen fagområdet, studenter eller fagskolens fagmiljø.

Fagskolen skal melde fra til NOKUT om vesentlige endringer av utdanninger innenfor akkreditert fagområde. Meldingen skal sendes før endringen gjennomføres. Meldeplikten følger av fagskoletilsynsforskriften § 5-1

**Prosessen med gjennomføring av vesentlige endringer**

**Trinn 1. Vurdering før arbeidet med vesentlige endringer starter**

Avdelingsleder og den som er faglig ansvarlig for utdanningen, vurderer behovet for å gjennomføre vesentlige endringer og konkluderer med en anbefaling til styret. Nasjonale og regionale føringer, samt innspill og evalueringer fra fagråd, studenter, lærere, eksterne sensorer og andre eksterne samarbeidsparter i bransjen danner kunnskapsgrunnlaget for denne vurderingen.

**Trinn 2. Styrets vedtak**

På bakgrunn av anbefalingen vedtar styret om vesentlige endringer som skal gjennomføres. Styret oppnevner sakkyndig utvalg, se trinn 4 for hvem utvalget skal bestå av.

**Trinn 3. Utkast til vesentlige endringer**

Avdelingsleder og den som er faglig ansvarlig for utdanningen, lager et utkast til vesentlige endringer. Endringer som gjelder navn på en utdanning, totalt antall studiepoeng, det samlede læringsutbyttet for en utdanning, endring av utdanningsform eller sammenslåing av to utdanninger beskrives i studieplanen. Dersom endringen gjelder opprettelse av nye studiesteder eller endring av studiested, sender avdelingsleder endringsmelding til NOKUT.

**Trinn 4. Sakkyndig vurdering**

Et sakkyndig utvalg vurderer utkastet til vesentlige endringer. Det sakkyndige utvalget skal bestå av:

* en ekstern sakkyndig, med faglig og utdanningsfaglig kompetanse, som leder av utvalget (oppnevnes fra sak til sak)
* en student fra aktuelt fagområde
* avdelingsleder med ansvar for fagområdet

Den sakkyndige vurderingen omfatter:

* om vesentlige endringer i utdanningen oppfyller kravene i fagskoleloven og tilhørende forskrifter
* om vesentlige endringer i utdanningen ivaretar faglige og utdanningsfaglige krav

Vurderingen sammenfattes i en rapport. Dersom sakkyndig utvalg anbefaler gjennomføring av de vesentlige endringene legges rapporten fram for styret. I motsatt fall sendes rapporten tilbake til avdelingsleder med ansvar for fagområdet for videre behandling.

**Trinn 5. Styrets beslutning og prosessen videre**

På bakgrunn av styrets beslutning om å gjennomføre vesentlige endringer organiserer rektor, administrasjonen og studieadministrasjon følgende praktiske og formelle aktiviteter:

* rektor fyller ut bekreftelse om at styret står bak beslutningen om å gjennomføre vesentlige endringer
* avdelingsleder med ansvar for fagområdet melder inn til NOKUT om vesentlige endringer gjennom ny søknadsportal (se under)
* administrasjonen sender informasjon om vesentlige endringer til følgende mottakere:
* Statens lånekasse for utdanning (postmottak@lanekassen.no)
* DBH Fagskolestatistikk (fagskole@hkdir.no)
* administrasjonen ber om ev. ny NUS-kode fra SSB (utdanning\_koder@ssb.no)
* administrasjonen søker VIGO om ev. ny utdanningskode og ev. nye emnekoder
* studieadministrasjonen legger studieplan i Edutorium og tilgjengeliggjør studieplanen på fagskolens nettside
* studieadministrasjonen melder ev. vesentlige endringer til Samordna opptak (fsu@samordnaopptak.no)

**Innsending av endringsmelding til NOKUT**

Fagskolen skal sende endringsmelding til NOKUT gjennom [søknadsportalen](https://login.ansattporten.no/authorize/selector).

Dette gjelder endringer som omfattes av fagskoletilsynsforskriften § 5-1. Meldingen skal sendes før endringen gjennomføres.

Bekreftelsen fra styret, som er datert og signert, og som beskriver endringen, skal legges ved.

Tilgang til søknadsportalen gis av rektor gjennom Altinn.

**Nedleggelse av utdanningstilbud**

Søknadsportalen kan **ikke**brukes til å melde fra om nedleggelse av utdanningstilbud.

Informasjon om nedleggelse av utdanningstilbud skal sendes til NOKUT på e-post til [postmottak@nokut.no](mailto:postmottak@nokut.no) og må inneholde følgende informasjon:

* I emnefeltet:

Skriv "Nedleggelse av utdanningstilbud + fagskolens navn og navn på utdanningstilbud"

* I selve e-posten:

Spesifiser hvilket/hvilke utdanningstilbud dere legger ned.

* Som vedlegg:

Legg ved en bekreftelse fra styret som er datert, signert og som spesifiserer hvilke utdanningstilbud som skal legges ned.

Kryssreferanser

|  |  |
| --- | --- |
| [D00058](https://fagskolenvt-public.dkhosting.no/docs/pub/dok00058.htm) | [F422 Kvalitetsmanual for FVT](https://fagskolenvt-public.dkhosting.no/docs/pub/dok00058.htm) |

Eksterne referanser

|  |
| --- |
| [Forskrift om akkreditering av og tilsyn med høyere yrkesfaglig utdanning (fagskoletilsynsforskriften)](https://lovdata.no/dokument/SF/forskrift/2020-04-23-853) |
| [Melde om endringer i fagskoleutdanninger](https://www.nokut.no/norsk-utdanning/fagskule--hogare-yrkesfagleg-utdanning/endringsmeldinger/) |